भव्य शोभा यात्रा: ‘भज मन नारायण-नारायण हरि-हरि’ के जयकारों से गूंज उठा मजीठा रोड
मजीठारोड स्थित ग्रीन फील्ड श्री मुक्तिनारायण धाम वेंकटेश मंदिर तिरुपति बाला जी में चल रहे 8 वें ब्रह्मोत्सव के दौरान वीरवार को सुबह मंदिर से विशाल शोभा यात्रा निकाली गई। सुंदर फूलों से सजे रथ पर प्रभु वेंकटेश जी को विराजमान किया गया। पंडितों की ओर से पूर्ण विधि विधान से पूजा अर्चना-करके यात्रा को रवाना किया गया।
यात्रा के आगे- आगे बैंड बाजे वाले भक्तिमय धुनें बजा रहे थे। उनके पीछे महिलाएं सुंदर कलशों को सिरों पर सजाकर चल रही थी और बाकी रथों पर श्री हनुमान, श्री राधा कृष्ण और अन्य सुंदर झांकियां सजाई थी। बैंड बाजे वाले भज मन नारायण-नारायण हरि-हरि का भजन संकीर्तन कर और सभी भक्तजन भजनों पर नाच रहे थे। मंदिर से शुरु हुई यात्रा जीटी रोड, 27 फुट रोड, गोपाल मंदिर, सहज इन्क्लेव, घालामाला चौक, मेन बाजार मजीठा रोड से होते देर शाम वापस पहुंची। सारे रास्ते भक्तों की ओर से स्वागती गेट और फूलों की वर्षा करके यात्रा का स्वागत किया गया। रास्ते भर श्रद्धालुओं की ओर से खाने पीने का सामान बांटा गया। इस मौके पर सांसद श्वेत मलिक, विधानसभा हलका नार्थ से कांग्रेस उम्मीदवार सुनील दत्ती और अन्य नेता ने शामिल होकर भगवान का आशीर्वाद लिया।
शाम के समय श्री ठाकुर जी का विवाह श्री देवी भू-देवी के साथ पूर्ण मंत्रोच्चारण से करवाया गया। इस मौके पर सभी भक्तों नाचते गाते हुए भजन संकीर्तन किया। इस दौरान चरणजीत भास्कर, चरणजीत अग्निहोत्री, रामप्रकाश गोयंका, धर्मपाल पराशर, रवि शर्मा, भारत भूषण गुप्ता, सुभाष शर्मा, कृष्णदेव अग्निहोत्री, नरिंदर शर्मा, अनिल मल्होत्रा, सुदेश शर्मा, लश्करी राम, राम कुमार सहित काफी संख्या में श्रद्धालु और शहरवासी मौजूद थे।
hin_Deva hin_Deva hin_Deva hin_Deva